hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu eo hu eo hu eo hu eo hu hu hu hu hu hu hu hu hu hu hu hu hu hu hu eo hu eo hu eo hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu de hu hu
Fejhallgató Szerviz • Fejhallgató javítás, fülhallgató javítás
1082 Budapest, Üllői út 70.
Nyitva tartás: hétfőtől-csütörtökig 14 és 18 óra között
Kizárólag vezetékes fejhallgatók kábelhibáit javítjuk
A Fejhallgató Szervizben egy hiánypótló szolgáltatást nyújtunk, vezetékes fejhallgatók és fülhallgatók javításával foglalkozunk.
A Szerviz Blogban a javításokat bemutató cikkeket olvashat.
A honlapon minden fontos információt megtalál szolgáltatásainkkal kapcsolatban.
Sennheiser fülhallgató javítása – teljes kábelcsere
Ebben a cikkben egy Sennheiser fülhallgató javítását szeretném bemutatni. Ez a füles szemmel láthatóan volt már javítva korábban is. Tőlünk ezúttal egy új kábelt kapott. A teljes kábelcserét azért javasoltam, mert a régi kábele az elágazásnál meg volt toldva, ami nem a legjobb megoldás, a toldás sérülékeny pontja lehet a fülhallgatónak. Egy nem túl jó minőségű, négy pólusú jack dugó volt ráforrasztva, pedig ez a fülhallgató nem headsetes. Persze a négy pólusú dugót is be lehet kötni sima sztereónak, ha az van kéznél. A behozott fülesből csak a két felső részt tartottuk meg, a régi kábelt levágtuk.
Lássuk, hogy mi is kell a teljes kábelcseréhez… Szükség van egy jó minőségű szerelhető csatlakozóra, Neotech kábelre, és némi zsugorcsőre a törésgátló valamint a kábel ütköztető elkészítéséhez. A jack csatlakozót a következőképpen kell ráforrasztani a kábelre: a réz színű vezetékeket összesodorjuk, forrasztó olajjal bekenjük a végét, előónozzuk nagyjából 2mm hosszan. Ez a szál lesz a közös földelés, a dugón a tüske tövében lévő érintkezőhöz fog tartozni, tehát a forrasztási oldalon az ennek megfelelő forrasztási pontra, a kábelsarus részre kell kerülnie. A piros szál a jobb hangcsatorna, ez tartozik a középső érintkezőhöz. A zöld szál a bal hangcsatorna, ez a tüske csúcsán lévő érintkezőhöz tartozik.
Ha a forrasztást elvégeztük, fogóval összeszorítjuk a kábelsarut, ezzel rögzítjük a kábelt. Három réteg zsugorcsőből készítünk törésgátlót a dugó tövébe, végül összecsavarjuk a csatlakozót. Ez után kerül a kábelre az ütköztető, amit két réteg vékonyabb zsugorcsőből készítünk el. Legvégül a hangszórótartó dobozokat szereljük fel a kábelre. Az eredeti gumi törésgátlót célszerű megtartani, ezen kell átdugni a kábel szálait mindkét oldalon. Az új kábelt ragasztóval rögzítsük. A szálakat az oldalaknak megfelelően forrasszuk be, tehát a zöld és réz színű vezetéket tartalmazó kábelt a bal oldali fülesbe, a piros és réz színű vezetéket tartalmazó kábelt pedig a jobb oldali fülesbe. A hangszórótartó dobozok összerakásakor szintén használjunk néhány csepp pillanatragasztót.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Kábelcsere fülhallgatón
Kábel: Neotech KE-01 kábel (2m-ig)
Csatlakozó: Standard jack dugó 3.5mm sztereó
Univerzális fülhallgató gumi, szilikon gumiharang
fülhallgató javítás - Sennheiser fejhallgató javítás
Prémium minőségű jack dugó, jack csatlakozó csere
Dátum: 2017. 01. 30.
Szeretnék bemutatni egy új szerelhető jack dugót, ami szerintem jelenleg a legjobb minőségű a piacon. Ez az Amphenol terméke, KS3PC-AU névre hallgat, sztereó jack csatlakozó, 3.5 mm-es tüskeátmérővel.
Ez a típus még viszonylag új. A legtöbb műszaki boltban, híradástechnikai alkatrészboltban nem árulnak ilyesmit. A legtöbb helyen valami műanyag vackot nyomnak az ember kezébe, ha egy jack dugót kér. Pedig több kritérium is van, aminek meg kell felelnie a csatlakozónak ahhoz, hogy a vele elvégzett javítás tartós legyen. Ár-érték arányban talán egy kicsit drágának mondható, viszont én eddig nem találtam jobbat, mint az Amphenol KS3PC-AU. Nézzük szépen sorban: ez a dugó fémvázas, valószínűleg akkor sem lesz semmi baja, ha mondjuk rálépek vagy áttolom rajta a forgószéket. Ezüstös színű, fényes bevonat van a házon, ami a matt feketéhez képest tartósabbnak tűnik. A hátsó felén gumiból készült törésgátló van, ami megvédi a kábelt, így kevésbé fog sérülni a hajlítgatástól a dugó tövében. A tüske aranyozott, precíz a gyártástechnológiája, így biztosan nem akad meg az aljzatban. A tüske tövében a ház vékonyított, tehát ez egy slim dugó, ennek köszönhetően be lehet dugni süllyesztett aljzatba illetve a legtöbb telefontokkal is használható. Ez manapság már fontos szempont. Belül a kábel rögzítése masszív, fém kábelsaruval történik, szilikon henger szigetelni és védi a forrasztásokat.
Ezt a szerelhető csatlakozót dugócseréhez vagy audió kábelek készítésére lehet használni. A jack csatlakozó cseréje egy egyszerűnek mondható javítás. Akkor van rá szükség, ha egy fejhallgató vagy fülhallgató gyári kábele megsérül a dugó tövében. Mivel a gyári csatlakozó nem szerelhető, nem “szétszedős”, így azt le kell vágni a sérült kábelrésszel együtt. A helyére ilyenkor egy szerelhető csatlakozót lehet forrasztani. A jack dugó csere munkadíja egy fix összegbe kerül. Az alkatrész költség attól függ, hogy milyen fajta csatlakozót rakunk rá. Ezt minden szempontból megfelelőnek tartom, és szeretném bevezetni a használatát annak érdekében, hogy a Fejhallgató Szervizben elvégzett javítások tartósak legyenek.
Bose fülhallgató kábel csere
Dátum: 2016. 08. 30.
A Bose fülhallgatók jellemző hibája, hogy a kábel burkolata idővel széttöredezik. Ez később a belső vezetékek elszakadásához vezet, amitől a fülhallgató használhatatlan lesz. Hogyha a kábel burkolata elkezd szétesni, akkor a fülhallgató csak a kábel teljes cseréjével javítható. Ez azt jelenti, hogy a felső részek maradnak meg az eredeti eszközből, tehát a hangzás mit sem változik. Az új kábel amit rárakunk Neotech márkájú, kellően rugalmas, hasonló átmérőjű, fekete színű. A kábel végére egy jó minőségű szerelhető jack dugó kerül, hosszát az eredeti kábelhez igazítjuk. A teljes kábelcserével a fülhallgató élettartama megnövelhető.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Kábelcsere fülhallgatón
Kábel: Neotech KE-01 kábel (2m-ig)
Csatlakozó: Standard jack dugó 3.5mm sztereó
fülhallgató javítás - Bose fejhallgató javítás
Kontakthiba a jack dugónál
Dátum: 2015. 10. 17.
Fejhallgatók és fülhallgatók esetében a leggyakoribb meghibásodás a kontakthiba a jack dugó tövében. Legtöbbször erre kérnek tőlem árajánlatot. Mivel sokan nem is tudják, hogy ez a hiba javítható, pár szóban leírnám, hogy mit jelent a kontakthiba, illetve hogy miként lehet javítani.
Mi az a kontakthiba?
A kontakthiba érintkezési hibát jelent, ami bármilyen vezetékes eszközben előfordulhat. A fej- és fülhallgatók általában egyszerűek, a legtöbb nem áll másból, mint hangszórókból, kábelből és egy csatlakozóból, ami többnyire 3.5mm-es tüskeátmérőjű jack dugó. Ez az a dugó típus, ami a mobiltelefonokba is belemegy. A fülesek legsérülékenyebb pontja a kábel, a jack dugó tövében. Többnyire itt törik meg valamelyik vezeték, az állandó mozgatástól és hajlítgatástól. Ennek nem mindig van szemmel látható külső nyoma. A hibajelenség az szokott lenni, hogy az egyik vagy mindkét oldal elnémul, a kábel mozgatására berecseg vagy elmegy a hang. Egy idő után ez súlyosbodik, és csak akkor lesz hallható a zene, ha a kábelt egy bizonyos szögben tartjuk, majd a vezetékek végleges szakadása után szeretett fülesünk teljesen elnémul.
A kontakthibás fejhallgatók és fülhallgatók javíthatóak!
Jó hír, hogy a kontakthibás eszközöket nem kell kidobni, mivel javításuk viszonylag egyszerű és gyors. Ám nem minden esetben gazdaságos. A fejhallgatók értékét tekintve igen nagy a szórás.
Kontakthibás fejhallgatók és fülhallgatók javítása
Ahogy korábban említettem, a kontakthiba főleg a jack dugó tövében lép fel. Ilyenkor levágjuk a gyári dugót, és egyúttal kivágjuk a sérült kábelrészt is. Így a kábel 1-2 centivel lesz csak rövidebb. Mivel a gyári dugó nem “szétszedős”, ezért egy szerelhető dugóval pótoljuk azt. A javítás során a kábel vezetékeit beforrasztjuk az új dugó megfelelő csatlakozási pontjaira. A lényeg, hogy a szerelhető dugó nem pont úgy fog kinézni, mint az eredeti, viszont a füles hangzása és hangminősége marad a megszokott.
Az első képen egy kontakthibás jack dugó és egy szerelhető dugó látható egymás mellett. A másodikon látszik a szerelhető jack dugó kialakítása. A harmadik egy 4 pólusú jack dugó bekötését mutatja. A negyedik fotón: a levágott jack dugókat gyűjtöm egy befőttes üvegben.
Így nézett ki üzletünk a felújítás alatt és után – fotók
Dátum: 2015. 04. 04.
Ezek a fotók a felújítás közben és után készültek. A falak eredetileg fehérek voltak, és itt-ott már repedeztek. Szerettem volna kicsit otthonosabbá és barátságosabbá tenni az üzletet. Mivel ez egy régi épület, a falakat festés előtt ki kellett javítani. Ahol a vakolat repedt vagy sérült volt, ott spaklival le kellett kaparni, majd ki kellett glettelni. A glettelés eltünteti a fal hibáit, egyenetlenségeit, végül ha a mester jól végezte dolgát, akkor egy teljesen sima felületet kapunk, amire már lehet festeni. Egy barnás színt választottam, mégpedig a Platinum “nyílfű” fantázianevű festékét. Az alsó lambéria sötétbarna lett, a falakhoz a barnát ugyan annyi fehérrel kikeverve tejeskávéhoz hasonló színű festéket kapunk. Az álmenyezetnél, valamint a két szín találkozásánál ecsettel kellett kihúzni a széleket, ezt hívják snejdolásnak. A nagyobb felületeket festőhengerrel gurítottuk le. Az eredménnyel elégedett vagyok, és remélem, hogy az üzletbe látogatóknak is tetszeni fog.
33/45 « Első   Utolsó »
fejhallgató javítás • fülhallgató javítás
info@fejhallgatoszerviz.hu | +36 20 492 4401 | Kérjen árajánlatot!
Fejhallgató és fülhallgató javítás 7.000 forinttól.
A javítás átfutási ideje átlagosan 1 hét.
16 nyitvatartási napon belül át kell venni.
+36 20 492 4401
Fejhallgató és fülhallgató csatlakozók általános bekötése
Fejhallgatók és fülhallgatók bekötése (típus szerint)
Autó GPS nyomkövető javítás
headsetes fejhallgató javítás (19)
régi fejhallgató felújítása (10)
headsetes fülhallgató javítás (7)
gamer headset javítás (35)
pilóta headset javítás (3)
Kingston HyperX headset javítás
Sound Blaster headset javítás
A fejhallgatókon lévő fülpárna vagy szivacs egy idő után elhasználódik, a műbőr borítás lemállik. Az elhasználódott fülpárnák cseréje általában egyszerű, a legtöbb típushoz kapható utángyártott fülpárna.
Bluetooth fejhallgatók, törött fejhallgatók javítása
Burning-Elektronic, hangszóró és hangfal javítás
© 2013-2022. FejhallgatóSzerviz.hu | Általános Szerződési Feltételek | Adatvédelmi Tájékoztató | Impresszum